Paul Giamatti

Paul Edward Valentine Giamatti, naixiu de New Haven (Connecticut, Estaus Unius) o 6 de chunio de 1967, ye un actor, actor de voz y productor cinematografico estausunidense, activo en o cine estausunidense dende finals d'os anyos 1980 y que ha recibiu mientres a suya carrera cinematografica cuantos premios y nominacions. ye fillo d'Angelo Bartlett Giamatti, un profesor universitario de Literatura en a Universidat Yale, d'a cual en ye amás o suyo president, y ye tamién chirmano de l'actor Marcus Giamatti.

D'entre la suya filmografía como actor, se pueden mencionar bellas d'as suyas interpretacions en cintas como Mighty Aphrodite (1995, Woody Allen), Deconstructing Harry (1997, Woody Allen), The Negotiator (1998, F. Gary Gray), Big Momma's House (2000, Raja Gosnell), Planet of the Apes (2001, Tim Burton), Paycheck (2003, John Woo), American Splendor (2003, Shari Springer Berman y Robert Pulcini), Sideways (2004, Alexander Payne), Cinderella Man (2005, Ron Howard), The Illusionist (2006, Neil Burger), The Last Station (2009, Michael Hoffman), Barney's Version (2010, Richard J. Lewis), Rock of Ages (2012), 12 Years a Slave (2013, Steve McQueen), Straight Outta Compton (2015, F. Gary Gray), The Catcher Was a Spy (2018, Ben Lewin), A Mouthful of Air (2021, Amy Koppelman) u The Holdovers (2023, Alexander Payne).

 Premios 
Entre muitos atros premios, Paul Giamatti recibió dos nominacions a los Premios Oscar: a primera a lo Premio Oscar a o Millor Actor Segundario en 2006 por a suya interpretación en Cinderella Man (Ron Howard), en a 78ena edición d'os Premios Oscar; y la segunda en 2024, ista vegada a lo Premio Oscar a lo Millor Actor, por o suyo papel en The Holdovers (Alexander Payne), en a 96ena edición de ditor premios.

Tamién en 2024 recibió una atra nominación, en iste caso a lo Premio BAFTA a lo Millor Actor, nuevament por a suya actuación en The Holdovers (Alexander Payne), en a 77ena edición d'os Premios BAFTA.

En os Premios Globos d'Oro ha teniu seis nominacions, tres d'as cuals s'han convertiu en premios, quedando las atras tres nomás que como nominacions. Asinas, en l'anyo 2005 recibió una nominación a lo Premio Globo d'Oro a lo Millor Actor de Musical u Comedia por Sideways (Alexander Payne), en a 62ena edición d'os Premios Globos d'Oro; en 2006 recibió una nominación a lo Premio Globo d'Oro a lo Millor Actor Segundario por Cinderella Man, en a 63ena edición d'os Premios Globos d'Oro; en 2009 ganó lo Premio Globo d'Oro a lo Millor Actor en Miniserie de Televisión u Telefilm por o suyo papel en a miniserie de televisión John Adams en a 66ena edición; en 2011 recibió un Premio Globo d'Oro a lo Millor Actor de Musical u Comedia por Barney's Version en a 68ena edición d'os premios; en 2012 fue nominau a lo Premio Globo d'Oro a lo Millor Actor Segundario en Serie de Televisión, Miniserie u Telefilm por Too Big to Fail en a 68ena edición d'os Premios Globos d'Oro; y finalment en 2024 recibió lo suyo segundo Premio Globo d'Oro a lo Millor Actor de Musical u Comedia por The Holdovers, en a 81ena edición d'os premios.

 Filmografía Paul Giamatti en Internet Movie Database. 
 Cintas 
 Anyo Títol d'a cinta Director Banda sonora Elenco Atros  [ ''''] en Internet Movie Database.    

 Series de televisión 
 Serie Anyo Episodio Director Elenco Atros<ref> [ ''] en Internet Movie Database.</ref>
| 
| '' [ ''''] en Internet Movie Database.   

 Referencias 

 Se veiga tamién 
 Cintas interpretadas por Paul Giamatti.

 Vinclos externos 

  Paul Giamatti en Internet Movie Database.
  Paul Giamatti en Internet Broadway Database.

Categoría:Actors d'Estaus Unius
Categoría:Actors de voz d'Estaus Unius
Categoría:Nominau a lo Premio BAFTA a lo Millor Actor
Categoría:Nominau a lo Premio Globo d'Oro a lo Millor Actor de Musical u Comedia
Categoría:Nominau a lo Premio Globo d'Oro a lo Millor Actor Segundario
Categoría:Nominau a lo Premio Globo d'Oro a lo Millor Actor Segundario en Serie de Televisión, Miniserie u Telefilm
Categoría:Nominau a o Premio Oscar a o Millor Actor
Categoría:Nominau a o Premio Oscar a o Millor Actor Segundario
Categoría:Premio Globo d'Oro a lo Millor Actor de Musical u Comedia
Categoría:Premio Globo d'Oro a lo Millor Actor en Miniserie de Televisión u Telefilm
Categoría:Productors cinematograficos d'Estaus Unius
Categoría:Naixius de New Haven
Categoría:1989 (naixencias)